Biodanza

sobotna delavnica Axis mundi - svetovna os
2024-02-10 10:00 - 17:30 (Europe/Helsinki) | Studio Matlux – lokacija Topole, Topole 51g, 1234 Mengeš
Pojem axis mundi me že leta kliče po tem, da pripravim delavnico biodanze na to tematiko in klicu se končno odzivam. Celotno februarsko soboto bomo namenili doživetjem biodanze, ki bodo izboljšala našo osrediščenost in nam dvignila pretočnost življenjske energije.
Axis mundi je pojem, ki ga je svetu predstavil Mircea Eliade pred približno 80 leti. V primerjalni mitologiji 20. stoletja se je izraz axis mundi – imenovan tudi kozmična os, svetovna os, svetovni steber, središče sveta ali svetovno drevo – močno razširil in se nanaša na vsak mitološki koncept, ki predstavlja “povezavo med nebom in zemljo” ali “višjimi in nižjimi sferami”.
Primerjalni mitologi kot primere axis mundi navajajo rastline (predvsem drevo), goro, dimni ali ognjeni steber ali izdelek človeške izdelave (kot so palica, stolp, lestev, stopnišče, križ, totem, steber ipd). (vir: Wikipedija)
SREDIŠČNI PROSTOR POSAMEZNIKA

O izvoru pojma axis mundi obstaja več razlag. Pri delu z biodanzo se bomo usmerili v psihološko razlago, ki raziskuje človeški prostor, ki ga le ta zaseda. Središčni prostor posameznika je njegovo vsakodnevno delovanje, je prostor, ki ga pozna, kjer ima svoj notranji res in je znan ter bolj ali manj ustaljen.

Na obrobju in zunaj tega središčnega prostora so tuja področja, ki niso znana ali urejena in predstavljajo neznano, tuje, nered ali celo kaos, temo … Vendar prav tako predstavljajo prostor, v katerem tudi bivamo in s katerim smo povezani. in ta dva prostora (ti prostori) medsebojno vplivata.
OBČUTEK IN DELOVANJE SKOZI OSREDIŠČENOST
Biti osredinjen skozi svojo življenjsko povezavo. Obvladovati zemeljsko uresničevanje in obenem biti v stiku s svojo kozmičnim bivanjem. Naš življenjski prostor je tako pogojen/spodbujen z zemeljskimi kot tudi kozmičnimi pogoji bivanja.

Osebno ravnovesje občutimo takrat, ko smo vzajemno in varno povezani v odnosih (npr. v svoji družini, v svojem ožjem krogu vsakodnevnega bivanja).
Takrat, ko uresničujemo svoje življenje glede na notranje zadovoljstvo in občutek izpolnjenosti.
Takrat, ko tudi moje duhovne vrednote dobijo prostor, da zaživijo in so prepoznanje v okolju, kjer sem.

Ampak ta prostor ni omejen z besedami, s poimenovanji, v katere se pre-mnogokrat zapletamo, ampak predvsem z jasnim občutkom osrediščenosti. In prav tako tudi izpolnjenosti svoje duhovne narave.
VZPOSTAVITEV LASTNE OSI SVETA
Na sobotni delavnici biodanze bomo odpirali doživljanja, ki spodbujajo našo osrediščenost. Tako bomo potovali med zemeljskim in kozmičnim, podpirali jačanje naše kozmične povezave v tem telesu, tukaj in sedaj. Smo medij, ki lahko deluje v obeh svetovih, brez da bi morali prekiniti stik s kakšnim od teh svetov.
Življenjska energija ni omejena le na en prostor, niti ni omejena le na naše telo. Narava našega obstoja je velikokrat kompleksnejša, kot si lahko predstavljamo.
Z vami bom, Nataša Kern
ORIENTACIJA NA KRATKO:

Lokacija, datum: Studio Matlux, Mengeš, 10. februar 2024
Urnik: 10:00 – 17:30 (pavza za kosilo – približno eno uro)
Vodi: Nataša Kern; redna srečanja, delavnice biodanze vodi od leta 2006
Prispevek: 60 evrov za prijave do 2. februarja, kasneje 80 evrov
PRIJAVA: Prijava velja na datum, ko je izpolnjen OBRAZEC in vplačana akontacija 30 evrov. Podatki za vplačilo so na obrazcu.
Info: biodanza@biodanza.si, 041 982 881 – Nataša

4. festival biodanze v Sloveniji
2020-09-25 - 2020-09-27 | Gozd Martuljek, Slovenija
Četrti festival biodanze v Sloveniji
Ker spadamo ljudje med socialna bitja, za kvalitetno bivanje nujno potrebujemo ljubečo in naklonjeno medčloveško povezovanje. Od najmlajših do najstarejših generacij. Vsi. Ta občutek, da pripadamo, občutek, da smo tudi kot posameznik pomemben del celote.
Zato bomo tudi letos skupaj z vami ustvarili varen in povezujoč prostor za naš letni festival biodanze. Skupaj z vami želimo soustvarjati še naprej skupnost, ki nas dela bolj zdrave, polne življenja in močne v naših odnosih – do vsega živega.
PRIJAVA na fest
To leto bo posebno v tem, da bomo pozornost usmerili na Slovenske vaditeljice, ki vodijo preko leta redne tedenske skupine. Zato bo vodenje potekalo v barvah Slovenije. V kolikor se nam bo pridružila kakšna osebe, na primer vaš prijatelj iz tujine, bomo poskrbeli, da bo imel prevod v angleščino ali italijanščino.
Vsak zase ali skupaj povezani
Letošnje leto je še posebej zaznamovano s spremenjenim usmerjenim obnašanjem ter situacijo, ki je še nismo doživeli v tej človeški skupnosti generacij. Bolj kot kdajkoli prej, je pomembno prav zdaj, da se spomnimo in delujemo v smeri, v kateri vsi oblikujemo našo realnost, naše odnose in tako naprej naš človeški svet.
Vsak posameznik je pomemben, a skupaj združeni smo močnejši in učinkovitejši v grajenju naklonjene skupnosti. Zato se glas letošnjega festivala širi s klicem »VSI SMO ENO«.
Na kratko o festivalu biodanze:

Lokacija Gozd Martuljek
Čas 25., 26., 27. septembra 2020
Vaditeljice Alenka Blazinšek, Alenka Poljšak, Klavdija Lutman, Nataša Babič in Nataša Kern
Namestitev Hotel Rute –namestitev lahko plačate s turističnim bonom
Cena za prijave preko obrazca in vplačila akontacije do 30. 7. 2020 je 100€, po 31. 7. 2020 pa 125€.

Prostor in omejitve zaradi virusa – upoštevali bomo takratna priporočila in poskrbeli za doživljanje na travniku, v kolikor bo potrebno. Priporočamo, da se v sobe namestite pripradniki iste družine.
Mojca in Nataša za vas
Toplo vabljena in vabljen, da se čim prej prijaviš in nam omogočiš dobro pripravo na naša skupna doživljanja in celoten festival. Hvala lepa. Te toplo pričakujemo.
Da ponovno vlagamo v našo skupnost z zavedanjem, da jo potrebujemo. Ne le za preživetje, ampak za sočutno sobivanje, občutek varnosti, ki nam omogoča razvoj tako posamezniku kot tudi družbi. Kajti VSI SMO V TEM.
Tu se lahko PRIJAVIM na festival biodanze.

Za več informacij nam piši na mail festival@biodanza.si.

FOTO vtisi iz preteklih festivalov
večerno srečanje iz leta 2018
